JohanHeinsen/ENO huggingface dataset:
Lolland-Falsters Stifts-Tidende, 1846-01-22
Høiesteret har paakiendt den bekjendte Mordsag, imod Maren Jensdatter og Hans Nielsen, som have myrdet Gaardmand Niels Petersen Bækmand. Resultatet blev det Samme som ved de foregaaende Jnstantser, at de Tiltalte dømtes til at have deres Liv forbrudt og henlægges paa Steile og Hjul. Hvorvidt denne Straf bliver udført, vil nu blive afgjort ved kgl. Resolution, ligesom ved andre Livssager, saalænge man ikke finder Anledning til at afskaffe alle Livsstraffe. Fra Chefen for Corvetten "Galathea, til Ankers paa Ganges-Floden ved Caleutta, er indkommet Rapporter af 19de og 21de November. Et Dampskib, Ganges kaldet, med Maskineri af 80 Hestes Kraft, var allerede inden Corvettens Ankomst, af den danske Consul i Calcutta, kjøbt til Brug ved Expeditionen til de Nicobariske Øer. Corvettens Chef, Captain, Kammerherre bille, havde ved anstillet Undersøgelse fundet Dampskibet med Tilbehør at være i god Stand, og var i Begreb med at foranstalte det udrustet som Orlogsmand. Til Chef for samme var Corvettens Næstcommanderende, Capitainlieutenant Aschlund, bestemt. – Efter Rapporten af 19de havde ombord i Corvetten viist sig nogen Sygelighed, der i to Tilfælde var udartet til asiatisk Cholera, hvorved en Matros Underofficeer ved Navn Thomas Hoy og en Hoboist ved Navn Hosung vare bortrevne. Chefen havde i den Anledning taget de fornødne Forholdsregler overeensstemmende med Overlæggens Anskuelser, navnlig fritaget Mandskabet for alt Arbeide, der kunde ansees skadeligt for Helbredet, og taget Folk fra Land til at udføre dette Arbeide. De gavnlige Følger heraf havde allerede viist sig, og Chefen ender sin Rapport saaledes: "Forinden jeg slutter, kan jeg have den Glæde at indmelde, at Helbredstilstanden i dette Øieblik er i god Bedring. Vel er een Mand atter afgiven til Hospitalet, men alle, som befinde sig der, ere bedre, og her ombord ere de Fleste i god Bedring, og de, som blive angrebne, ere det i en mildere Grad." J Rapporten af 21de Novbr. melder Chefen: Helbredstilstanden her ombord er i de to seneste Dage bedre. 8 Mand ere paa Hospitalet, men jeg har 6 Friskmeldte og af det hele Syge=Antal, 28 Mand, inclusive dem paa Hospitalet, staae 14 Mand paa Reconvaleseentlisten." 2 Matroser, der havde absenteret sig, vare frivillig komne ombord igien. Chefen ventede at kunne afseile til Nicobarerne tidligt i December. (B. T.) Orlogsbriggen Ornen", Capitainlieutenant Krencheel, er ifølge den 15de de til Kjøbenhavn indløben Efterretning den 6te December ankommen fra Guinea til St. Thomas.
Lolland-Falsters Stifts-Tidende, 1846-01-22
Frederiksborg Avis indeholder Følgende: "Atter og atter indløbe Beretninger hertil om Tyverier og Overfald i Omegnen. Meer end Halvdelen af disse Forbrydelser blive uanmeldte og fortiede, thi "det hjælper ikke, siger Bonden; men det Halve er meer end nok. Foruden Jndbrud hos Sognef. Anders Larsen og en anden Gaardmand i Skjævinge, hvorved blandt andet den Førstnævntes Dannebrogskors gjordes til Bytte, har Gaardeler og Landmaaler Wilsboch i Neiede været hjemsøgt. Derefter kom Touren til Eieren af den saakaldte Porre-Kro ved Liunge, Møller Andersen, og i Forgaars henimod Middag trængte en Forklædt ind i et af Hestehaugehusene, mishandlede paa en gruelig Maade den aldrende Kone, som var ene hjemme, og bortranede c. 110 Rbd. Paa samme Tid, som den sydvestlige Egn saaledes holdes i Schach, høres tillige om et Overfald i den nord for Byen beliggende Grib-Skov. Følgen at denne Tilstand er naturligviis, at Bestyrtelse har grebet Alle, at ethvert Huus er paa Krigsfod, at man paa Gaardene i Omegnen hver Nat holder Vagt, at Familier endog midt inde i Byen forene sig om at lønne Vægtere til Beskyttelse, og at almindelig Væbning practisk bestaaer. - Skulle vi nu end ikke, saaledes som en agtet Mand har anmodet os om, invitere nogle af dHr. Assessorer i Høiesteret til at tage Bopæl iblandt os for haandgribelig at bibringes Forestilling om vor fredløse Tilstand, saa ville vi dog gjentage, at den sidste bekjendte Frifindelsesdom, hvorom Rasmus Larsen iforveien vil have været vidende, og som skal have forhvervet Høiesteret et skingrende Hurra fra Vinduerne i Esrom Arrest, har virket meere deprimerende paa Stemningen herude end alle Tyverierne tilsammen. Jøvrigt er vort Politi i stadig Bevægelse og skal igaar have paagrebet flere, deriblandt et meget mistænkt Subject, om hvem vi i dette Øieblik sikkert erfare, at han har tilstaaet sig skyldig i den i Hestehaugen begaaede Forbrydelse.
Lolland-Falsters Stifts-Tidende, 1846-01-22
Under "Jndsendt læses i Horsens Av.: "En Mand af Bondestanden, der indtil for kort siden med Klogskab, god Oeconomie og Orden besad en Gaard i Lundum, hvilken han nu har afstaaet imod Aftægt, har af en sammensparet Capital gjort en roesværdig Anvendelse, som for sin Sjeldenheds Skyld fortjener at komme til almindelig Kundskab. Han har nemlig i dette for den Fattige trykkende Aar betænkt Lundum Sogns Trængende med en Gave af 200 Rbd. og Fattige i Væhr Sogn, med 100 Rbd., der skal uddeles portionsviis, til forskjellige Tider, ikke alene til benævnte Sognes egentlige Fattige, men tillige til flere værdige trængende Familier, der ikke understøttes af Fattigvæsenet, og hvorved, ved den første Uddeeling, som allerede har fundet Sted, er beredet ikke faa Fattige en venligere Julefest og blidere Vinter. Gid denne Mands Exempel i denne Retning maatte blive efterfulgt af Flere i den hæderlige Bondestand! Den mangler ikke Evne og Leilighed til at gjøre Vel og meddele; thi rask fører Tiden den fremad i timelig Velvære, og i de fleste Communer feiler det vel neppe paa enkelte værdige Familier, som trænge i Stilhed, men som ikke kunne overhænge hverken deres Medborgere eller Fattigvæsenet, fordi dette vilde saare deres bedre Følelse. Kunde Saadanne ikke være en værdig Gjenstand for meere Velhavendes Godgjørenhed, Og for at bidrage hertil behøver man ei at være riig, af høi Stand eller formaaende Jndflydelse ikkuns nogen jordisk Lykke og især et ædelt Hjerte, lad det end slaae under simpel Dragt. (Corresp.) Kjøbenhavn, den 17de Januar.
Lolland-Falsters Stifts-Tidende, 1846-01-22
Man taler om, at der skal nedsættes en Militaircommission til at udarbeide et nyt Forslag om almindelig Værnepligts Jndførelse, med stadigt Hensyn til Armeens nuværende Organisation, og man betegner endog som Præses for denne nye Commission, Chefen for Generalstaben.
Lolland-Falsters Stifts-Tidende, 1846-01-22
ved Generalcommanden i Hertugdommene, Oberst v. Rømeling. Hvis det forholder sig saa, vil der vel neppe blive forelagt den forestaaende Stænderforsamling noget nyt Forslag om denne Sag. Professor, Hofmediens Dreyer, der fornylig har indbudt til Oprettelsen af et Børnehospital, agter ogsaa at ville indbyde til et Tilsynsselskab med Communens udsatte Børn. J Berlin haves et saadant, og skjøndt vi gjerne ville erkjende, at det ogsaa kan stifte Gavn her, saa ville vi dog haabe, at det ikke skal føre til saa for gelige Opdagelser, som det har ført til i Berlin. Ved Tilsynsselskabet er man nemlig kommen efter, at der i Berlin existerer et Slags Mennesker, som kaldes Engelmacher, og Engelmacherinne". Deres Profession er tilstrækkelig betegnet ved deres Navn, de leve af at modtage i saakaldt Forpleining Børn, som Vedkommende af gode Grunde ønske at blive qvit, og 8 Dage efter – er Barnet dødt. Hvorledes, kan man desværre nok forklare sig. Actievæsenet vedbliver at florere. Vandeuuranstalten indbod til Tegning af 1320 nye Actier a 50 Rbd., for dermed at dække den betydelige Sum, der vil medgaae meere, end der er calculeret. Alle disse Actier ere revne bort. To nye Actieprojecter ere dukkede frem i disse Dage. Grosserer Owen indbyder til en Actietegning paa sin Eiendom paa Amager Fredens Mølle, med tilhørende Fabrikker til at producere Gjødning, Beenpulver, Svovl syre, &c. Foretagendet, siger han, har indbragt ham mellem 17 og 18 pCt., det er altsaa en brillant Entreprise, og han vil stille Garantie til Actionairerne for 4 pCt. 8 Aar. Han har forbeholdt sig Bestyrelsen med en Gage af 1000 Rbd. om Aaret, og har stillet betingelserne saaledes, at han factisk vedbliver at være Eier. Det er ogsaa kun paa denne Maade, at man kan forklare sig det, at en Mand, der besidder en Eiendom som indbringer ham 17–18 pCt. om Aaret, vil være saa genereur at indbyde til Actietegning i den. Det andet Project er fra Kjøbmand Lundt. Han indbyder til Actietegning i Dampskibet "Sultan, til at fare to Gange daglig mellem Kjøbenhavn og Helsingøer, og han vil garantere 8 pCt. i 3 Aar; men forbeholder sig at udnævne Capitain og Maskinmester, og vil ikke svare til Noget, hvis Skibet løber paa ved den af ham valgte Capitains Uforsigtighed. Om Dampskibet "Sultan, ville vi bemærke, at det har været tilbudt "Selskabet til en Dampskibsfart mellem Kjøbenhavn og Møen, men blev, efterat 3 sagkyndige Mænd havde afgivet en meget ufordeelagtig Dom om det, forkastet af Selskabet. Nykjøbing, den 21de Januar. Fredagen den 6te Februar ordinerer Hs. H. Hr. Biskop, Dr. Gad i Mariebo Domkirke Hr. Cand. theol. Koch, der er beskikket til personel Capellan hos Sognepræsten for Horbeløv og Falkersløv Menigheder, og Hr. Cand. theol. Klein, der er beskikket til personel Capellan hos Sognepræsten for Aastrup Menighed her paa Falster.
Lolland-Falsters Stifts-Tidende, 1846-01-22
Reisende fra 15de til 21de Januar. Fra Gaabense. Til Vordingborg med Pakkeposten: Discipel Bruun, Stud. Rinsendy, Skibstømmerm. Mortensen, med Personposten: Sø-Lieutenant Sommerfeldt, Stud. Sommerfeldt, dHrr. Sønderup, Prior, Møller, Hansen, Strauss og Suhr, Jfr. Clausen, Fabrikør Stürup, Cand. Mollerup, Hr. Fogh, Jfr. Kieler, Hr. Kieler, Mad. Lidstrøm med Barn, Hr. Wulff, Stud. Rosen; udenfor Posterne: Grevinde Reventlow med Følge. Til Gaabense. Fra Vordingborg med Pakkeposten: Guldsmedm. Lund med Søn, Muurm. Hjorth, Værnepligtig Jørgen Løve, med Personposterne: Hr. Darre, Jfr. Blund, Mad. Petersen, Hr. Salmon, udenfor Posterne: Cand. Mollerup med Familie, Procurator Aagaard.
Lolland-Falsters Stifts-Tidende, 1846-01-22
Kjøbenhavns Børscours den 20de Januar. - Hamborger Banco a vista 199 pCt. Bank=Disconto 4 pCt. Dito paa Vexler paa Hamborg 3 1/2 pCt. Norske Speciessedler pr. 100 norske Sp. 196 Rbd. Svenske Sedler pr. Rdl. Rigsgjæld, 47 a 47 1/2 Rbs. 4 pCt. kongelige Obligationer 103 1/2 a 104 Rbd. 3 pCt. engelsk danske dito 86 1/4 a 86 1/4 Pd. St. a 14 Bcomk.
Lolland-Falsters Stifts-Tidende, 1846-01-22
Nationalbank=Actier 159.
Lolland-Falsters Stifts-Tidende, 1846-01-22
Holland. Der er udkommen en kongelig Beslutning, som forhøier Tolden paa en Mængde belgiske Producter, isærdeleshed paa Støbejern, der er belagt med serdobbelt, og paa Uld- og Bomuldstoffer, der næsten alle ere belagte med dobbelt Told. Man forsvarer denne Foranstaltning med lignende, der tidligere ere trufne af Belgien, saasom en meget svær Told paa hollandsk Qvæg og Fisk og endog et Forbud mod disse Artiklers Transit gjennem Belgien til Frankrig, hvorved Holland, har lidt stort Tab, ligesom man i Belgien endnu for ganske nylig har ophævet den Nedsættelse i Tolden, der var tilstaaet for Kaffe og Tobak, som indførtes fra hollandske Colonier. Det hollandske Regjeringsblad finder disse Belgiens uliberale Toldbestemmelser, mod hvilke der nu er taget Repressalier, saameget meere paafaldende, som Holland er et af Belgiens bedste Afsætningslande, idet det aarlig modtager for 28 1/2 Mill. Producter fra Belgien, saa at der i Forhold til Folketallet sælges fire Gange saa mange belgiske Producter i Holland som i Frankrig. - Belgien, paa sin Side har taget nye Repressalier imod Holland, og betydelig forhøiet Tolden paa en Række Artikler, naar de komme fra Holland eller dets Colonier.
Lolland-Falsters Stifts-Tidende, 1846-01-22
Spanien. Jnfanten Don Henrik, Den Francisco de Paulas Søn, har offentliggjort et Manifest, hvori han erklærer, at hvorledes end hans Tantes, Dronningens, Valg af en Gemal maatte falde ud, vil han ære dette Valg, da han er overbeviist om, at den valgte Prinds aldeles vil slutte sig til Frihedens og den spanske Uafhængigheds Sag. Denne Erklæring, er bleven meget ilde optaget af Regjeringen, som har befalet ham at rømme Madrid inden 48 Timer. Der er tilstillet ham Passer til Ferrol, hvor det Skib ligger, som det er ham overdraget at commandere; han vil der finde videre befalinger, som forskaffe ham Fornøielsen af en Lystfart til Philippinerne og det indiske Occan. - Premierministeren, Narvaez, har i Deputeretkammeret kraftig forsvaret Ministeriets hele Politik, og blandt Andet meddeelt den vigtige Erklæring, at den hellige Stol og den spanske Regjering staae paa en meget venskabelig Fod. Dronningen har modtaget et egenhændigt Brev fra den hellige Fader, i hvilket han kalder hende sin elskede Datter. Ministeriet har feiret en afgjort Seier i Kamrene; Oppositionens Adresse-Udkast er forkastet med 117 Stemmer imod 33.
Lolland-Falsters Stifts-Tidende, 1846-01-22
Blandinger. Pitchlyn, der er valgt til Hovding af 25,000 civiliserede Choctaw-Jndianere, som have deres Bopæl hiinsides Mississippi, vil formodentlig i Vinter komme til Washington, for at ansøge Congressen om at optage hans Nations Gebeet i Unionen og tilstede den en Repræsentant i Kongressen. Som man erfarer have Choctaterne allerede givet sig en Constitution og gjort alle foreløbige Skridt for at forelægge Congressen den. Saaledes forstaae røde Jndianere i det indre Amerika ligesom Sandwichsinsulanerne, der endnu for 20 Aar siden vare Menneskeædere, at forskaffe sig en constitutionel Statsforfatning, og kjende derved i deres naive Tilstand ikke det ringeste til Ubetimeligheden.
Lolland-Falsters Stifts-Tidende, 1846-01-22
I leipziger Modenzeitung læses Følgende, med Overskrift Hvad er dette?": Vi traadte ind i en Forhalle, i colossal, ægyptisk Stiil. En Jernder aabnede sig, og neppe vare vi komne over dens Tærskel, for den raslende faldt i efter os. Under Larmen af Kjæder og Hjulværk bleve vi af en usynlig Haand førte høit tilveirs til en anden Jerndør, der ved et Slag af vor Fører ligeledes aabnede sig og lod os kaste Blikket hen over uendelige Rækker af livløse Skabninger, der uafbrudt bevægede sig hid og hid. Ved disse stode Fordømte, som maatte agte paa ethvert Vink af hine og indaande en Luft, svanger af smaa, usynlige Stovpartikler, lette nok til at trænge ind i Lungerne, og tunge og skarpe nok til at bibringe dem Saar, der bleve større og større, og uophørlig aad videre omkring sig. Baade over og under det Rum, hvori disse Fordømte piintes, løde uophørligen djævelske Hyl, bedøvende for Nerverne og gjørende enhver Tænken umulig. – Hvem skulde vel, ved at læse denne Skildring, troe Andet, end at det var et Brudstykke af Dantes Helvede", og dog er det hverken Mere eller Mindre, end Beskrivelsen af et Besøg i – en kæmpestor Fabrik i Leeds, (Jndsendt.)
Lolland-Falsters Stifts-Tidende, 1846-01-22
Ved den af Hr. Musiklærer Wiberg i Søndags givne Concert fik vi atter Leilighed til at høre Hr. Organist Braa sos udmærkede Violinspil; i Særdeleshed var hans Barcarole med Pianoforte=Accompagnement noget af det smukkeste, han endnu har præsteret. Solonumeret for Pianoforte blev udført fortrinligt, ligesom Overturen, især den første, saavelsom Sang, med Chor af "Lucretia Borgia vare godt indstuderede. "Danmark, Sang med Chor og Qvartet, componeret af Hr. Wiiberg, syntes at behage Publicum meget, især Qvartetten i Samme, der blev behandlet con amore. – Uagtet det slette Veir og andre tilfældige Forhindringer var Concerten dog temmelig godt besøgt. Nykjøbing d. 22de Januar 1846.
Lolland-Falsters Stifts-Tidende, 1846-01-22
Bekjendtgjørelse. til de Herrer, som have anmeldt sig som Deeltagere i den paatænkte Creditforening for danske Landeiendomsbesiddere. Samtlige Indbydere, saavel de oprindelige som de senere, ved Landmandssmødet i Randers tiltrædende, have været tilkaldte til et i disse Dage afholdt Møde her i Staden. De Mødende have udarbeidet et Forslag til Statuter for en saadan Forening og vedtaget den Fremgangsmaade, ved hvilken Sagen bør forberedes for senere at forelægges de hidtil anmeldte Deeltagere i en Generalforsamling, der paatænkes afholdt i Aarhuus og, saafremt Dampskibsfarten til den Tid er i Gang, i April Maaned. Fremdeles er en Comitee bleven nedsat med det Hverv, at udarbeide og til Hs. Majestæt at indgive en allerunderdanigst Ansøgning. om flere for Sagens videre Fremme vigtige Begunstigelser. Naar Forslaget til Statuter derefter endelig er redigeret, ville sammes væsentligste Puncter vorde bekjendtgjorte, hvorhos et trykt Exemplar af Forslaget in extens senest ved selve Generalforsamlingen vil blive enhver Mødende leveret. Med behørigt Varsel ville de hidtil anmeldte Deeltagere erholde Underretning om Dagen til Generalforsamlingen, samt om, hvorledes Fuldmagt, i Tilfælde af personligt Forfald, kan meddeles m.v. Med Hensyn til de enkelte Tilfælde, at Eiendomme ere anmeldte, som ikke henhøre under den paatænkte Creditforenings Virkekreds, ville de Vedkommende erholde fornøden Meddelelse herom fra Comiteen. Dette bekjendtgjøres herved efter Jndbydernes Anmodning. Kjøbenhavn, den 12te Januar 1846. F. Knuth.
Lolland-Falsters Stifts-Tidende, 1846-01-22
Avertissements.
Lolland-Falsters Stifts-Tidende, 1846-01-22
Udstilling. De til Fordeel for Trængende i Nykjøbing skjænkede Damearbeider ville blive udstillede i Kathedralskolens Solennitetssal Fredagen d. 23de og Løverdagen d. 24de d. M. fra Kl. 10-2, samt sidstnævnte Dag tillige fra Kl. 6 - 9 om Aftenen. Entreen betales med 6 s. Numere til Bortlodningen af en stor Deel af Dame arbeiderne ville være at erholde ved Udstillingen a 1 Mk. Nykjøbing den 18de Januar 1846. At Cancelliet under Dags Dato har beordret Redacteuren af Bladet "Fædrelandet, Sv. G. M. Strøhm, tiltalt for med Hensyn til en i bemeldte Blads No 11 for Tirsdagen den 13de ds. indført Artikel at have overtraadt Trykkefrihedslovgivningen, det bekjendtgjøres herved i Overeensstemmelse med Fran 27de Septbr. 1799 § 18. Det Kongelige Danske Cancelli, den 15de Jan. 1846.
Lolland-Falsters Stifts-Tidende, 1846-01-22
Aar 1846 den 12te Januar blev i den Kongelige Landsover- samt Hof- og Stads=Ret i Kjøbenhavn afsagt Dom i Sagen: Sognepræst Friis i Haudrup, contra Redacteuren af Bladet "Flyveposten, Contoirist J. Christensen, og saaledes: kjendt for Ret.¬
Lolland-Falsters Stifts-Tidende, 1846-01-22
De ifølge det Ovenanførte for Citanten, Sognepræst Friis i Handrup, fornærmelige Udladelser, der findes indført i 34, 43 og 47 af Bladet "Flyveposten for Aaret 1845, bør døde og magtesløse at være og ikke komme Citanten til Skade paa Embede, Ære, gode Navn og Rygte, i nogen Maade, og bør Jndstævnte, Contoirist J. Christensen, for sit i saa Henseende udviste Forhold bøde 50 Rbd. til Kjøbenhavns Fattigvæsens Hovedkasse samt være den ved Forordningen af 27de September 1799 § 20 befalede Censur undergiven i 1 Aar. Saa betaler Jndstævnte og til det Offentlige det Retsgebyhr og Skriversalarium, der skulde være erlagte, samt Godtgjørelse for det stemplede Papiir, der skulde være forbrugt, hvis Sagen ikke for Citantens Vedkommende havde været beneficeret, og i Salair til Procurator d'Auchamp 15 Rbd. Det Jdømte at udredes inden 15 Dage efter denne Doms lovlige Forkyndelse, under Adfærd efter Loven. Hvilket efter ovenmeldte Forordning herved bekjendtgjøres. Den Kongelige Lands-Over- samt Hof= og Stads=Rets Justits=Contoir i Kjøbenhavn, den 12te Januar 1846. Krüger.
Lolland-Falsters Stifts-Tidende, 1846-01-22
Søndagen den 1ste Februar agtes den 3die Assemblee afholdt i Harmoniens Locale. Nakskov, den 21de Januar 1846. A. Jensen. M. K. Saaby.
Lolland-Falsters Stifts-Tidende, 1846-01-22
J Nykjøbing paa Slotsgrunden er en Huusleilighed hos Tømmersvend Hans Mortensen at bekomme til førstkommende April Flyttetid paa særdeles billige Conditioner. En duelig Avlsforvalter kan faae Tjeneste til 1ste Mai. En Billet mærket J., hvori Navn og Opholdsted angives, aflægges hos Hr. Stadshaupmand, Ridder Clausen i Nakskov.
Lolland-Falsters Stifts-Tidende, 1846-01-22
En skikkelig og duelig Smedesvend, eller Karl kan faae Arbeide til førstkommende Mai hos Smeden i Væggerløse.
Lolland-Falsters Stifts-Tidende, 1846-01-22
Fra Dato indtil videre udsælges til nedsatte Priser en betydelig Deel ægte Bomuldstøier, Dynevaar 2. af eget Fabrik hos O. G. Blom i Nakskov.
Lolland-Falsters Stifts-Tidende, 1846-01-22
Feed gammel hollandsk Ost 26. L. Tor, a 28 Sk., feed tæt Schweitzer Öst 16 a 18 Sk., Eidammer 28 a 30 Sk., grøn Öst 22 Sk., guul Sundhedsost 18 Sk. Pundet, faaes hos L. F. Frisenette. Ny Messina Frugt.
Lolland-Falsters Stifts-Tidende, 1846-01-22
Appelsiner, Citroner, Figen og Drue-Rosiner er idag arriveret hos L. F. Frisenette.
Lolland-Falsters Stifts-Tidende, 1846-01-22
Vildtskind kjøbes. Odder-, Maar-, Ræve, Hare, og andre Sorter Vildtskind kjøbes til høieste Pri er i Nykjøbing af J. P. Møller.
Lolland-Falsters Stifts-Tidende, 1846-01-22
Af Umyndiges Midler under Bremersvold og Kjerstrup Godsers Overformynderi opbydes herved til Udlaan 391 Rbd. 4. Mk., imod anordningsmæssig Sikkerhed. Bremersvold, den 19de Januar 1846. Jansen.
Lolland-Falsters Stifts-Tidende, 1846-01-22
Licitation. Onsdagen den 4de Februar førstkommende, Formiddag Kl. 10, bliver paa Undertegnedes Contoir afholdt offentlig Licitation over Befordringen af den forenede Brev- og Pakkepost imellem Stubbekjøbing og Gaabense om Tirsdagen, fra 1ste April d. A. at regne. Licitationsconditionerne ligge til Eftersyn her paa Contoiret. Stubbekjøbing Byfoged-Contoir, den 19de Januar 1846. Petræus.
Lolland-Falsters Stifts-Tidende, 1846-01-22
Auctioner. At der Fredagen den 23de dennes, om Formiddagen Kl. 11, bliver afholdt offentlig Auction i Raunstrup Skov over endeel Bøgetræer paa Roden, tjenlige til Gavntræ og tarede til circa 50 Favne, samt over 150 Bunker forskjelligt Udhug og Gjerdsel, bekjendtgjøres herved. Ourupgaard, den 14de Januar 1846. C. Andersen.
Lolland-Falsters Stifts-Tidende, 1846-01-22
Torsdagen den 29de Januar 1846, Formiddag Kl. 10, bortsælges ved offentlig Auction i Lindeskoven ved Nøisomhed omtrent 100 Læs Udhugst og Bøgetop, endeel Bøgetræer, deels paa Roden deels i Klodse, tjenlige til Gavntræ m. m. Mødestedet er ved Skovfoged Albrecht Sørensens Huus. Gedsøergaard, den 19de Januar 1846. P. G. Fibiger.
Lolland-Falsters Stifts-Tidende, 1846-01-22
Løverdagen den 21de Februar førstkommende i Middagsstunden bliver efter vedkommende Skifterets Begjæring afholdt offentlig Auction over Arvefæstegaarden Hvidkildegaard i Vesterborg Skovhuse under Grevskabet Christianssæde, hvorved denne, hvis antageligt Budskeer, agtes bortsolgt uden flere Auctioners Holdelse. Eiendommen, der senest er beboet af nu afdøde Hans Hansen Hvid, staaer for nyt Matriculs Hartkorn 10 Tdr. 1 Skp. 3 Fdk. 2 1/2 Alb. og har et Tilliggende af Ager, Eng og Skov circa 87 Tdr. 5 Skpr. Land. Dens Jorder, hvori er nedlagt circa 13 Tdr. Land med Vintersæd, som tegner godt, ere fortrinlig gode og i Engene findes Tørveskiær meere end til Gaardens Behov. Bygningerne ere indrettede til en Familie udenfor Bondestanden og Eiendommen har en smuk Beliggenhed. J Kjøbet følger fornøden Besætning af Heste og Avlsredskaber, og Eiendommen vil strax kunne tiltrædes. Conditionerne ere forinden Auctionen, som afholdes i selve Gaarden, til Eftersyn hos Forvalter Lützen paa Pederstrup pr. Mariebo. Pederstrup, d. 18de Januar 1846. Aggerup. Jfølge Forlig og Udlæg bliver den Kjøbmand Jens Hansen tilhørende Gaard, Matricul Nr. 29 paa Vestergade heri Byen, bestaaende af et Forhuus paa 11 Fag og et Baghuus paa 6 Fag, med tilliggende Gaardsplads og en Jordlod stor circa 10 Skpr. Land, opbuden til Salg ved 3de Auctioner, som afholdes paa Undertegnedes Contoir. den 1ste, Onsdagen den 4de Februar førstkommende, den 2den, Onsdagen den 18de f. M. og den sidste, Onsdagen den 4de Marts, hver Dags Formiddag Kl. 11. Dette bekjendtgjøres til Efterretning saavel for Pantecreditorerne som for Liebhavere med Tilføiende, at Conditionerne henligge fra den 28de de til Eftersyn paa mit Contoir. By- og Herredscontoiret i Saxkøbing, den 17de Januar Ravnkilde.